Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 281/2006. (XII. 23.) Korm. rendelet 19. § (4) bekezdés
Paragraph Index: 1888

a) pontja szerinti finanszírozási forma esetén – köteles elõlegfizetést nyújtani a kedvezményezett részére. A támogatási elõleg összege nem haladhatja meg a 300 millió forintot, legalacsonyabb mértéke a megítélt támogatás összegének 25%-a, legmagasabb mértéke az Új Magyarország Fejlesztési Terv Gazdaságfejlesztés Operatív Program, Közép-Magyarországi Operatív Program 1-es prioritása, a Regionális Operatív Programok gazdaságfejlesztési célú, illetve turisztikai célú prioritásai, valamint a Társadalmi Megújulás Operatív Programból finanszírozott munkahelyi képzés esetében a támogatás összegének 40%-a, egyéb programok esetében a támogatás összegének 35%-a. A támogatás összegének 25%-át meghaladó mértékû elõleget a pénzügyminiszter egyetértésével lehet nyújtani. Az elõleg mértékét a pályázati, illetve a tervezési felhívásban közzé kell tenni. Az elõleget hazai és közösségi forrásból, az Európai Unió strukturális alapjaiból, illetve Kohéziós Alapjából támogatott adott intézkedés, illetve projekt szerinti finanszírozási arányban kell nyújtani. Az elõleg nagyságának legmagasabb százalékos mértékétõl és összeghatárától az irányító hatóság a pénzügyminiszter egyetértésével indokolt esetben eltérhet. Az elõlegnyújtástól eltekinteni, illetve 25%-nál alacsonyabb mértékû elõleget megállapítani akkor lehet, ha erre a Nemzeti Fejlesztési Ügynökség elnöke engedélyt ad, vagy a támogatás kedvezményezettje az elõlegrõl lemond. Az elõleg folyósítására több részletben is sor kerülhet. Kiemelt projektek esetén az elõlegnyújtás ütemezésének igazodnia kell a támogatott tevékenység megvalósításához. Az elõleg több részletben történõ folyósítása esetén a fenti százalékos mértékek és összeghatár az elõleg teljes összegére értendõk.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes